Impunătorul imobil se află pe Frumoasă, la numărul 37, și a fost construit în anul 1912, după planurile arhitectului Victor G. Stephanescu, pentru omul politic și diplomatul Victor Ionescu, ambasador al României în Portugalia. Victor Ionescu a fost fratele lui Take Ionescu, avocat, jurnalist și politician.
După anul 1948, imobilul a fost cumpărat de dr. Dimitrie Ionescu, unul dintre cei mai reputați doctori bacteriologi ai României, cu mari descoperiri în domeniul vaccinului antirabic.
Doar întâmplarea a făcut ca dr. Ionescu să salveze viața unui colonel rus mușcat de un câine turbat și, drept răsplată, să primească din partea lui o hârtie pe care scria: "De această casă nu se atinge nimeni".
Și astfel a scăpat palatul de naționalizare.
Citește, pe B365.ro, povestea aproape neverosimilă a unei clădiri extraordinare din București. În acest palat cu interioare somptuoase s-a filmat piesa de teatru de televiziune "Gaițele". Curtea este uriașă, o oază cu trandafiri, cireși și un smochin bătrân în mijlocul Bucureștiului.
_____
(Foto articol © Adina Munteanu | Dreamstime.com)